Wilhelm Cleven

Wilhelm Cleven (født 25. juli 1893 i Saeffelen i keiserdømmet Tyskland, død 14. august 1983 i Köln i Vest-Tyskland) var katolsk hjelpebiskop i Köln.

Liv og virke

Bakgrunn
Etter eksamen fra gymnasiet i Münstereifel studerte Wilhelm Cleven teologi og filosofi i Bonn fra 1912. I 1914 ble han soldat og ett år senere ble han tatt til fange av franskmennene og dro via en fangeutveksling til Sveits, der han fortsatte sine teologistudier i Luzern. I 1918 vendte han tilbake til Bonn.

Prest
Han  ble ordinert til prest 14. august 1921 i Köln. 

Han var da kapellan og fra 1926 gymnnasielærer for religion, hebraisk og gresk i Düsseldorf. Den 16. mars 1948 ble han valgt til katedralkannik i Köln og arbeidet som generalvikariatsråd. Sammen med Wilhelm Böhler bygget han opp avdelingen for utdanning i generalvikariatet; som han var direktør fra 1958 til 1970; siden 1970 protektor. Han var vesentlig involvert i utarbeidelsen av de første skolelovene i den nyopprettede vesttyske delstaten Nordrhein-Westfalen Han var også styreleder for det katolske kringkastingsinstituttet i de nordvesttyske bispedømmene. Han var president i den tyske Lourdes-foreningen; i 1978 ble Friedhelm Hofmann hans etterfølger. Han var formann for arbeidsgruppen til marianske foreninger i Tyskland.

Biskop
Pave Pius XII utnevnte ham 18. november 1950 til titulærbiskop av Sasima og hjelpebiskop i Köln. Erkebiskopen av Köln, kardinal Josef Frings, bispeviet ham den 28. januar 1951; medkonsekratorer var Wilhelm Stockums og Joseph Ferche, begge hjelpebiskoper i Köln.

Cleven var ansvarlig for omsorgen for tyske krigsfanger og innsatte i franske fengsler. Fra 1955 var han medlem av presidiet for organisasjonen Stille Hilfe für Kriegsgefangene und Internierte, en organisasjon som skulle bli kritisert for støtte til tidligere nasjonalsosialister. 

Wilhelm Cleven var katedraldekan fra 1958 til 1978. Fra 1962 til 1965 var han konsilfader for alle fire sesjoner i Det andre Vatikankonsil. I 1966 ble han bispkoppelig vikar for skoler, katolske komiteer, bispedømmeutvalg og bispedømmeledergrupper, siden 1971 kun for skoler.

Skrifter 
 Reiches Leben, 1936
 Mädchensendung im Gottesreich: ein Buch für Mädchen, 1936
 Tapfere Mädchen, 1937
 Heiliger Werkdienst, 1937, med Bruno Biesel
 Jungmädchen erzählen: ein Buch für Mädchen, Erzieherinnen und Erzieher, 1937
 Vom täglichen Leben und von ewiger Ordnung: Ein Büchlein zur Besinnung, 1938
 Stilles Frauenheldentum im Alltag, 1940
 Fragen die jeden bewegen, 1949
 Fragen um Sakramente und Sakramentalien, 1949
 Fragen um kirchliche Gebräuche und Gebote, 1950
 Ein Pastor läutet die Caritasglocken, 1952, med Konrad Jakobs

Utmerkelser
 Großes Verdienstkreuz des Verdienstordens der Bundesrepublik Deutschland (1964) 
Jordans høyeste orden (1974)

Episkopalgenealogi 
Hans episkopalgenealogi er:

 Kardinal Scipione Rebiba (1504-1577) 
 Kardinal Giulio Antonio Santori (1532-1602) * bispeviet 1566
 Kardinal Girolamo Bernerio (1540-1611) *1586
 Erkebiskop Galeazzo Sanvitale (1566-1622) *1604
 Kardinal Ludovico Ludovisi  (1595-1632) *1621
 Kardinal Luigi Caetani (1595-1642) *1622
 Kardinal Ulderico Carpegna (1595-1679) *1630
 Kardinal Paluzzo Paluzzi Altieri degli Albertoni (1623-1698) *1666
 Pave Benedikt XIII (1649-1730) *1675
 Pave Benedikt XIV (1675-1758) *1724
 Pave Klemens XIII (1693-1769) *1743
 Kardinal Marcantonio Colonna (1724-1793) *1762
 Kardinal Hyacinthe-Sigismond Gerdil, B. (1718-1802) *1777
 Kardinal  Giulio Maria della Somaglia (1744-1830) *1788
 Kardinal Carlo Odescalchi, S.J. (1785-1841) *1823
 Biskop Eugène-Charles-Joseph de Mazenod, O.M.I. (1782-1861) *1832
 Kardinal Joseph Hippolyte Guibert, O.M.I. (1802-1886) *1842
 Kardinal François-Marie-Benjamin Richard de la Vergne (1819-1908) *1872
 Kardinal Pietro Gasparri (1852-1934) *1898
 Erkebiskop Cesare Orsenigo (1873-1946) *1922
 Kardinal Josef Frings (1887-1978) *1942
 Biskop Wilhelm Cleven (1893-1983) *1951

Referanser 

Tyske katolske biskoper
Linjen Rebiba
Personer fra Kreis Heinsberg
Deltakere på Andre Vatikankonsil